Batman-skietery: Rolprentteater heropen | Nuus24
Aurora – Die rolprentteater in Colorado waar 12 mense in Julie doodgeskiet en 58 gewond is, het Donderdag heropen ten spyte van kritiek deur baie van die families wat geliefdes in die skietery verloor het.CNN berig dat 'n spesiale gedenkgeleentheid by die Aurora Century 16-kompleks gehou is in die teater langs die een waarin die treurspel afgespeel het.James Holmes, 'n 25-jarige voormalige doktorale student in neurowetenskappe, het na bewering die aanval uitgevoer.Gemeenskapslede het saam met mense wat in die skietery beseer is, die seremonie bygewoon, waarna 'n vertoning van die rolprent The Hobbit gevolg het. Familielede van slagoffers het vroeër in Januarie gesê planne vir die seremonie is "walglik", veral omdat die uitnodiging vir die geleentheid net twee dae ná Kersfees uitgestuur is.– Lees hier meer.– Volg Nuus24 op Twitter.